《次韵中秋对月》
宋代·于石

冰壶碾破一轮秋，极吸长鲸笔挽牛。
大地山河明色界，九天宫阙耀琼楼。
香浮蟾桂今犹古，曲按霓裳乐易愁。
四海青光无不照，何须天柱一峰游。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。